Életfogytiglant kapott a férfi, aki megölt egy magyar prostituáltat Bécsben
A pszichiáter szakértő személyiségzavart, kannibalizmusra és szadizmusra való hajlamot is megállapított az elkövetőnél. Az ítélet nem jogerős.
Életfogytiglani börtönbüntetésre ítélték és a mentálisan sérült bűnözők számára kialakított intézetben kezelik majd azt a 64 éves férfit, aki tavaly márciusban megfojtott egy 28 éves, Bécsben prostituáltként dolgozó magyar származású nőt.

A Bécsi Tartományi Büntetőbíróságon az esküdtek egyhangúlag hoztak döntést szerdán.

Az alperes többször állt már bíróság előtt a legbrutálisabb bűncselekmények vádjával. A vádlott egy szóval sem jelezte, hogy megbánta volna tettét.

A vádlott vallomásában azt mondta, hogy  a nő szólította le őt. A férfi a tárgyaláson anyagi gondjaira, betegségeire, párkapcsolati problémáira is hivatkozott. Az ítélethirdetést követően fellebbezést nyújtott be.

A 64 éves osztrák Alfred U. 2018 március 29-én Bécsben lakásában ölte meg a magyar származású, Ausztriában dolgozó prostituáltat. Elmondása szerint azért követte el a gyilkosságot, mert a nő kigúnyolta őt.

Azt követően feldarabolta a holttestet. Az emberi maradványokat végül zsákokban a Fertő-tóhoz vitte, és a vízbe dobta. A holttest maradványait később a rendőrség találta meg.
börtönbüntetés gyilkosság kannibál Bécs bécsi kannibál Ausztria